

AREMARK SKOLE

Velkommen til skolestart 2020

Skolens nettside oppdateres jevnlig med informasjon om elevenes skolehverdag



**Innhold:**

**Side 3 Velkommen til nytt skoleår, ved rektor**

**Side 4 Kontaktinformasjon**

**Side 4 Samarbeidspartnere utenfor skolen**

**Side 5 Inndeling av skoledagen**

**Side 5 Trivselsprogrammer**

**Side 7 Nulltoleranse mot mobbing**

**Side 7 Bibliotek**

**Side 8 Rådgivertjenesten**

**Side 8 Ordensreglement**

**Side 13 Takster/egenandeler ødelagt skoleutstyr**

**Side 14 Retningslinjer for skoleturer**

**Side 14 Elev- og foreldresamarbeid**

**Side 17 10-års løp for foreldremøter**

**Side 20 Annen informasjon**

**Side 22 SFO**

**Side 22 Leksehjelp**

**Side 23 Ferier og fridager skoleåret 2020/2021**

**VELKOMMEN TIL NYTT SKOLEÅR**

Ved oppstart nytt skoleår har Aremark skole 138 elever fordelt på 10 trinn. Personalet på skolen utgjør 38 personer til sammen.

Som rektor er jeg opptatt av at det er vi som elever, foresatte og ansatte som sammen som skaper Aremark skole. Hva er våre styrker? Hva gjør oss forskjellige fra andre skoler? Hvordan kan hver av oss bidra til fellesskapet?

Gode opplevelser og tilhørighet gir gode vekstvilkår for et godt læringsmiljø. Vi voksne er en ressurs både for egne og andres barn. Mitt læringssyn er preget av at alle skal oppleve mestring samtidig som de får utfordringer. Her er trygghet essensielt og derfor er arbeidet med skolemiljøet alltid høyt prioritert fra skolens side. Innenfor en trygg ramme klarer du mer. Det er vår oppgave sammen å skape gode rammevilkår for trygghet og mestring.

Dette skoleåret er innføringen av fagfornyelsen et naturlig hovedmål i skolens utviklingsarbeid. Nye fagplaner skal innføres på alle skoler i Norge og brukes på alle trinn unntatt 10.trinn som får avslutte grunnskolen etter utgående planer. Aremark vil dette skoleåret ha et samarbeid med høyskolen med fokus på fagfornyelsen og vurderingsarbeid.

Som tidligere nevnt i fredagsbrev skal Aremark begynne med oppfølgingsordningen. Dette skoleåret er det kartlegging for å se på hva skolen skal jobbe med de påfølgende to årene. Det blir spennende å se hvilken effekt dette treårige løpet får på driften av skolen. Skolen vil få hjelp av eksterne veiledere i dette prosjektet.

Skolen vil også bruke året til å innarbeide bedre systemer i digitaliseringsarbeidet. Covid-19 situasjonen forrige skoleår ga oss en forsmak og ikke minst test på dette området.

 Det er viktig at elevene lærer seg gode lesestrategier. Lesing og skriving er to av fem grunnleggende ferdigheter som gjelder for alle fag. Det er viktig å forstå begreper og fagspråket for å forstå innholdet i de ulike fagene.

Kunnskap om egen læring er essensielt for den enkelte elevs læringsutbytte. Elevene skal vite hva de skal lære, få tilbakemeldinger om kvaliteten på arbeidet og få råd om hvordan de kan forbedre seg. Elevene skal involveres, blant annet ved å vurdere eget arbeid og utvikling. Elevinvolvering i vurderingsarbeidet vil være fokusområde også dette skoleåret.

Skolens nettside er vår viktigste informasjonskanal. Dere vil finne nyttig informasjon der. Fravær skal meldes til kontaktlærer på Transponder Meldingsbok.

MOT, RØRE, Young mentor og Mitt valg er alle verktøy vi bruker på Aremark skole for å øve sosiale ferdigheter. Målet er å forbedre læringsmiljøet. Et godt læringsmiljø er et kontinuerlig, gjennomgripende tema, som krever innsats både fra personalet, elever og foresatte. Skolen har sosiallærere samt at helsesykepleier vil fra dette skoleåret være mere til stede på skolen.

Aremark skole vil ha en åpen og konstruktiv dialog. Vi ønsker at dere foresatte raskt tar kontakt om det er noe dere er opptatt av eller har behov for å ta opp. Jo før dere tar kontakt, jo lettere er det å finne gode løsninger sammen. Dere foresatte er en viktig ressurs i læringsarbeidet og vi er avhengig av god støtte og samhandling med dere.

Sammen skal vi skape en god skole for barna deres.

Vennlig hilsen

Frode Gabrielsen

rektor

**KONTAKTINFORMASJON**

|  |  |  |  |
| --- | --- | --- | --- |
| **AREMARK SKOLE** |  | 48950832 | aremark.skole@aremark.kommune.noAremarkveien 2276, 1798 AREMARK |
| **Rektor** | Frode Gabrielsen | 47882689 | Frode.gabrielsen@aremark.kommune.no |
| **Avdelingsleder** | Lillian Hansesætre |  | Lillian.hansesaetre@aremark.kommune.no |
| **Avdelingsleder** | Lill Thøgersen |  | Lill.mari.thogersen@aremark.kommune.no |
| **Konsulent**  | Anita Eliassen Fosser | 48950862 | aremark.skole@aremark.kommune.no |
| **SFO-leder**  | Heidi Stensrud |  |  |
| **SFO-leder** | Mette Lie |  |  |

**SAMARBEIDSPARTNERE UTENFOR SKOLEN**

**HELSESYKEPLEIER**En helsesykepleier er en [sykepleier](https://utdanning.no/yrker/beskrivelse/sykepleier) med videreutdanning i helsefremmende og sykdomsforebyggende arbeid rettet mot barn, unge og deres familier.

Helsesykepleier arbeider du for å fremme barn og ungdoms egen helse ved å styrke deres evne til å se og mobilisere egne ressurser og styrker. For å få til dette må helsesykepleiere samarbeide med både barnet, foreldrene og andre yrkesgrupper. Som helsesykepleier er du en sentral aktør i kommunenes folkehelsearbeid.

Helsesykepleieren har en sentral rolle i å støtte og veilede barn og unge med spesielle behov for oppfølging på grunn av sykdom, funksjonsnedsettelse, omsorgssvikt eller risiko for omsorgssvikt.

**PEDAGOGISK PRYKOLOGISK TJENESTE**
PPT - Pedagogisk psykologisk tjeneste består av pedagogisk psykologisk rådgivere og logopeder.  Tjenesten er hjemlet i Opplæringsloven § 5-6 og har ifølge loven to hovedoppgaver: Hjelpe skolene i kompetanseutvikling og organisasjonsutvikling for å legge opplæringen bedre til rette for elever uavhengig av behov. Utarbeide sakkyndige utredninger og vurderinger der loven krever det, jf. § 5-3 og 5-4 i forhold til behov for spesialpedagogiske tiltak. Logopedene i tjenesten yter direkte hjelp til brukerne etter utredning og vurdering.
Tjenestene er gratis for brukerne. Skolens ressursteam (spesialpedagogiske team) kontakter PPT ved behov i samråd med foresatte. Ressursteamet koordinerer alle tilbudene samt ressursene skolen har til ekstra oppfølging av læring.

**BARNEVERNSTJENESTEN** – skal bidra til gode oppvekstvilkår for barn og unge. De kan gi råd og veiledning til hjem og skole. De kan også sette inn tiltak for å unngå varige problem. Tiltak kan blant annet være veiledning, avlastning og økonomisk støtte, og er tidsbegrenset.

**INNDELING AV SKOLEDAGEN**

|  |  |  |  |
| --- | --- | --- | --- |
| **Time** | **Tid** | **Onsdag 1. – 7.trinn** | **Onsdag 8.- 10.trinn** |
| 1.økt | 08:30 – 10:00 | 08:30 – 09:30 | 08:30 – 10:00 |
| 2. økt | 10:15 – 11:15 | 09:45 – 10:45 | 10:15 – 11:15 |
| Spising/friminutt | 11:15 – 12:00 | 10:45 – 11:05 | 11:15 – 12:00 |
| 3. økt | 12:00 – 13.00 | 11:05 – 12:05 (Leksehjelp) | 12:00 – 13.00 |
| 4. økt | 13:15 – 14:15 |  | 13:15 – 14:45 |

**TRIVSELSPROGRAMMER**

**YOUNG MENTOR**

Young Mentor ordningen har som hovedmål å utdanne unge ledere på ungdomsskoletrinnene for å skape mer fysisk aktivitet i skolehverdagen og for at lokale klubber og foreninger kan dra nytte av ungdom med ledererfaringer.

I løpet av skoleåret kan mentorene bla. lede aktivitet i friminutt, gymtimer, arrangere turneringer og idrettsdager

Aktivitet/lek/samarbeid fører til fysiske gevinster for elevene. I tillegg vil aktiviteten ha positivt innvirkning på læring, og ikke minst på trivsel og psykososialt miljø på Aremark skole.

**MOT**MOT sitt oppdrag er å utvikle robust ungdom, som inkluderer alle.

MOT jobber i forkant for å unngå problemer. MOT bygger unge mennesker slik at de lettere håndterer problemer når de oppstår. MOT har en positiv tilnærming og har mer fokus på løsningen enn problemet.

MOT bruker aktiviteter, øvelser, historier, billedlige beskrivelser og konkrete verktøy i sin formidling. MOT-øktene består av både refleksjon og action. Gjennom MOT-øktene styrkes ungdoms inspirasjon og trygghet til å bli bedre kulturbyggere og selvbyggere.

MOT sine Verdier:

MOT til å leve

MOT til å bry seg

MOT til å si nei

MOTs livsmestringskonsept består av tre enkle livsverdier som når inn til ungdoms hjerter, fem skreddersydde program for skole og lokalsamfunn og entusiastiske MOT-coacher som når inn til ungdommene.

Aremark skole deltar i påbygningsprogrammet «Skolen som samfunnsbygger». Dette programmet er rettet mot voksne som er tett på ungdom.

**HELSEFREMMENDE SKOLE OG RØRE-PROSJEKTET**

God helse og livskvalitet er en forutsetning for barn og unges utvikling, læring og mestring. Skolen er en viktig arena for å støtte og styrke foresatte og samfunnet i arbeidet med å bygge god helse hos barn og unge.

Målet er at det helsefremmende arbeidet i skolen skal bidra til trivsel og mestring, godt læringsutbytte og til at elevene gjennomfører det 13-årige opplæringsløpet.

Aremark skole er sertifisert Helsefremmende skole, og i forbindelse med det er vi også med i prosjektet «RØRE 6-19, søvn, mat og bevegelse»

Hva står RØRE for?

o Liv og røre på skolene, til glede og berikelse

o Rom for å røre seg i alle fag

o La elevene røre i gryta selv

o Engasjere og beRØRE hele lokalsamfunnet

o Og tørre å røre ved gamle arbeidsmåter

Skolen har gjennom prosjektet fått mulighet til å delta på kurs og samlinger, vi har søkt støtte til diverse tiltak. Bl.a. «Gøy på landet» skolens grønnsakshage, «Et levende elevtorg» hvor vi har fått rustet opp så vi kan servere elevene frokost to dager i uka og med muligheter for matlaging til mange elever, «Utekjøkken» som et utendørs klasserom og arena for læring og matlaging i frisk luft, samtidig et samlingspunkt både i og utenfor skoletiden, «Fysisk aktivitet i skole og SFO» hvor skolen kjøpte inn utstyr til aktiviteter i timer og friminutt, og nå «Asfalt markering og aktivitet i skolegården» som tilrettelegger for aktivitet og lek i skolegården.

**MITT VALG**MITT VALG er et livsmestringsprogram med fokus på sosial og emosjonell læring, psykisk helse, kritisk tenkning og faglig utvikling. Trygghet er en av våre grunnleggende verdier og vi legger stor vekt på å skape trygghet både for deltakere på våre kurs og elevene i klasserommet. MITT VALG-programmene for skole består av over 100 digitale undervisningsøkter som er høyaktuelle i forhold til fagfornyelsen med spesiell vekt på det tverrfaglige temaet «Folkehelse og livsmestring».

**NULLTOLERANSE MOT MOBBING**

Alle elever har rett til å ha et trygt og godt skolemiljø som fremmer helse, trivsel og læring. Det er elevenes egen opplevelse av hvordan de har det på skolen, som er avgjørende.

Skolen skal sørge for at elevene har det trygt og godt på skolen

Alle som jobber på skolen, skal følge med på at elevene har det bra på skolen. Hvis en voksen på skolen vet om – eller tror – at en elev blir mobbet, plaget, eller på andre måter ikke har det bra, skal hun eller han alltid

* gripe inn og stoppe krenkelsen med en gang, hvis det er mulig
* si ifra til rektor
* undersøke det som har skjedd

Rektor har ansvar for å lage en aktivitetsplan og sette inn tiltak for at eleven igjen får det trygt og godt på skolen igjen. Dette kalles for skolens aktivitetsplikt.

Hva hvis en elev blir mobbet av en ansatt på skolen?

Hvis en elev opplever å bli mobbet eller krenket av en lærer eller andre som jobber på skolen, har skolen et ekstra ansvar for å følge opp saken. Rektor skal da varsle skoleeier, som vil følge opp saken videre.

Melde saken til Fylkesmannen

Hvis du eller barnet ditt mener at skolen ikke har gjort nok for å stoppe krenkelser, kan du melde saken til Fylkesmannen.

* Først må du ha tatt opp saken med rektor på skolen
* Det må ha gått minst en uke fra du tok opp saken med rektor
* Saken må gjelde skolemiljøet på den skolen eleven går på nå

Er det helt spesielle tilfeller, kan du uansett ta kontakt med Fylkesmannen. Du må ta kontakt med Fylkesmannen i det fylket du bor.

Hva kan Fylkesmannen gjøre?

Hvis Fylkesmannen mener at skolen ikke har gjort det de skal, kan de bestemme hva skolen skal gjøre for at å sørge for at eleven får et trygt og godt skolemiljø. Fylkesmannen skal sette en frist for når tiltakene skal bli gjennomført og følge opp saken. De kan også gi bøter hvis skolene ikke følger opp.

Informasjon til barn, unge og foreldre om mobbing og rettigheter

På [www.nullmobbing.no](http://www.nullmobbing.no) finner du informasjon om hvilke rettigheter elever og foreldre har, og hva man kan gå gjøre hvis en elev opplever mobbing.

**BIBLIOTEK**

Skolebiblioteket skal bidra til å øke leselyst og gi leseglede. På biblioteket er det bøker med ulik vanskelighetsgrad som skal være tilpasset elever fra 6 – 16 år. Vi har billedbøker, fortellinger, tegneserier, lydbøker, filmer og faktabøker som alle kan lånes med hjem, eller brukes til skolearbeid på skolen. På forespørsel skaffer vi også bøker på andre språk enn norsk. Leter du etter en bok, og ikke finner den på hylla, så er det bare å spørre, vi skaffer det meste.

Lånetid for vanlige bøker og lydbøker er 4 uker. Innleverte bøker kan legges i bokkasse utenfor skolebiblioteket eller gis til bibliotekar. Ingen bøker må settes på hylle uten at de er registrert som innlevert. Bortkomne eller ødelagte bøker må erstattes av låner/foresatt.

**RÅDGIVERTJENESTEN**

Rådgiver har ansvar for å gi elevene utdannings- og yrkesveiledning. Elevene skal få kjennskap til utdanningstilbudene og på best mulig grunnlag i 10.trinn kunne velge utdanningsprogram i videregående skole. Rådgiver vil bistå elevene med individuelle samtaler ut fra deres behov.

Rådgiver arrangerer informasjonsmøte for foreldre, gir grundig informasjon om mulighetene som finnes til 10.trinn, samarbeider med videregående skole, koordinerer faget «utdanningsvalg» og hospitering i videregående skole.

Elevene skal kunne snakke med rådgiver om alt som gjelder skolen, enten det er faglige spørsmål eller andre forhold.

Sosiallærer vil kunne ha samtaler der det kan være personlige vansker eller forhold til andre elever.

Dersom en elev har problemer utenfor skolen som går utover skolearbeidet, vil også rådgiver eller sosiallærer hjelpe til med å løse dette. De kan sette eleven i kontakt med andre hjelpeinstanser utenfor skolen.

**ORDENSREGLEMENT**

# Formål

Opplæringsloven § 2-9:

*«Kommunen skal gi forskrifter om ordensreglement for den enkelte grunnskolen. Reglementet skal gi reglar om rettane og pliktene til elevane så langt dei ikkje er fastsette i lov eller på annan måte. Reglementet skal innehalde reglar om åtferd, reglar om kva tiltak som skal kunne brukast mot elevar som bryt reglementet og reglar om framgangsmåten når slike saker skal behandlast. Ordensreglementet skal gjerast kjent for elevane og foreldra. (…) Fysisk refsing eller anna krenkjande behandling må ikkje nyttast (…) Før det blir teke avgjerd om refsing, blant anna om bortvising, skal eleven ha høve til å forklare seg munnleg for den som skal ta avgjerda*

Et godt læringsmiljø er viktig for utvikling og læring. Bevissthet om skolens syn på ønsket atferd vil også gjøre oppfølging av uønsket atferd enklere og enhetlig.

Ordensreglementet har flere siktemål og skal sikre:

* god oppførsel
* god orden i form av gode arbeidsvaner og at skolens materiell behandles pent
* et trygt og godt læringsmiljø som bidrar til læring
* tydelighet og forutsigbarhet

Rundskriv fra Utdanningsdirektoratet Udir-8-2014 sier følgende:

«Et ordensreglement skal bidra til å få et mer velfungerende skolesamfunn ved at det gis regler om hvordan elevene skal ha det, hva elevene kan og ikke kan gjøre på skolen, og hva som skjer hvis reglene brytes».

Ordensreglementet skal bygge på nevnte formål og skal tydeliggjøre:

* forventet orden og oppførsel
* tiltak og konsekvenser ved brudd på ordensreglement
* saksbehandlingsregler ved brudd på ordensreglement

# Virkeområde

Forskrift for ordensreglementet gjelder tiden elevene er på skolen; timer, friminutter og øvrige aktiviteter og turer i regi av skolen. Ordensreglementet gjelder også på skolevei da elevenes skolevei vurderes å kunne påvirke elevenes skolesituasjon.

# Orden og oppførsel

|  |  |  |  |
| --- | --- | --- | --- |
|  | Orden |  | Oppførsel |
| A.1A.2A.3A.4A.5A.6 | Eleven skal bruke sykkelhjelm ved bruk av sykkel/sparkesykkel i skoletiden. Sykling i skoletida skal kun foregå etter avtale.Eleven skal møte til avtalt tid.Eleven skal møte forberedt.Eleven skal ha med seg nødvendig materiell.Eleven skal levere skolearbeid til avtalt tid.Eleven skal ta godt vare på skolens utstyr og eiendom og levere tilbake lånt utstyr til avtalt tid. Erstatning i henhold til takster og maks 5000kr. | B.1B.2B.3B.4B.5B.6B.7B.8B.9B 10B.11B.12B.13 | Eleven skal utvise god oppførsel på skolevei. Dette gjelder også skolebuss/taxi. Følg trafikkregler og vær aktsom.Eleven skal bidra til at alle elever opplever trygghet og inkludering. Elever skal rette seg etter beskjeder gitt av voksne.Eleven skal bidra til arbeidsro. Eleven skal oppholde seg på skolens område i skoletiden, hvis ikke annet er avtalt. Eleven skal respektere andres eiendeler og ikke benytte disse uten tillatelse.Eleven skal kun benytte private digitale medier i undervisningstiden etter avtale med skolens ansatte.Eleven skal opptre ærlig og redelig.Caps, luer, hetter og andre ikke-religiøse hodeplagg skal ikke brukes i timene hvis ikke annet er avtalt. Ytterjakker henges på gangen. Godteri er ikke lov i skoletiden, hvis ikke annet er avtalt. Eleven skal ikke ha ansiktet tildekket. Eleven skal bidra til et trygt og godt skolemiljø og ikke opptre krenkende. Krenkelser som mobbing, vold, diskriminering og trakassering er ikke tillatt. Grovt språkbruk og banning skal ikke forekomme. Det er forbudt for eleven å snuse, røyke eller bruke andre rusmidler. Det er forbudt for eleven å ta med gjenstander som skolen vurderer som farlige eller skadelige.  |

# Vedrørende trygt og godt skolemiljø:

# Dersom elever opplever krenkelser skal skolen utarbeide en aktivitetsplan som beskriver tiltak som iverksettes for å gjenopprette et trygt og godt skolemiljø for eleven. Elev og foresatte skal involveres.

# Vedrørende bekymringsfullt fravær:

# Det er utarbeidet egne retningslinjer for dette arbeidet som skolen skal følge.

# Tiltak og sanksjoner som benyttes ved brudd på reglementet

Alle reaksjoner må stå i forhold til alvorlighetsgraden. Tiltak og konsekvenser skal i hvert enkelt tilfelle vurderes ut ifra elevens individuelle behov og situasjon, og ved usikkerhet skal tiltak og konsekvenser knyttet til den enkelte elev drøftes med ledelsen, spesialpedagogisk-koordinator og/eller sosiallærer.

Siden reaksjoner på brudd på ordensreglementet skal vise til bestemmelser i skolens ordensreglement, må reglementet være tilstrekkelig detaljert. I de tilfeller rektor treffer et enkeltvedtak, vil det framgå hvordan foresatte eventuelt kan klage på vedtaket.

|  |  |  |
| --- | --- | --- |
| Tiltak og sanksjoner | Tiltak og sanksjoner som kan medføre at det fattes enkeltvedtak | Hva som kan medføre erstatningsansvar og evt. politianmeldelse |
| 1. Merknad/anmerkning.
2. Gjøre opp for seg ved å vaske opp, rydde opp og/eller reparere.
3. Inndra digitale medier.
4. Ta igjen tid ved å jobbe ferdig oppgaven som skulle vært gjort i løpet av timen.
5. Utvises fra undervisningen inntil to timer (1. – 10. trinn).
6. Samtale elev, foresatte og/eller lærer og evt. skolens ledelse.
7. Skriftlig melding til foresatte.
 | 1. Nedsatt karakter i orden eller oppførsel.
2. Vises bort fra prøvesituasjon.
3. Utvises fra undervisningen i inntil tre dager (ungdomstrinn).
4. Overføring til annen klasse/gruppe/alternativt tilbud.
 | 1. Alvorlige tilfeller hvor en elev har distribuert privat innhold uten tillatelse i digitale medier.
2. Dersom elever forsettlig eller grov uaktsomhet ødelegger skolemateriell eller skolens eiendom, kan foresatte gjøres erstatningspliktige.
3. Skjellig grunn til mistanke om oppbevaring av/eller medbrakte rusmidler/våpen/farlige gjenstander fører til politianmeldelse.
4. Brudd på norsk lov fører til politianmeldelse.
 |

Beslaglagte digitale medier *kan* oppbevares ut skoledagen. Beslaglagt tobakk eller alkohol leveres til foresatte. Andre beslaglagte rusmidler og farlige gjenstander overleveres til politiet.

Forut for bruk av bortvisning må det vurderes om reaksjonen er hensiktsmessig.

Skolen har ikke ansvar for verdigjenstander som elever tar med på skolen, så sant ikke disse skal brukes i læringsaktiviteter etter avtale.

**Nødrett eller nødverge**

Skolen skal *ikke* benytte fysisk refsing eller annen krenkende behandling av elevene*.* Skolen har ikke anledning til å holde elever igjen fysisk, eller mulighet til å ransake elever.

Rundskriv Udir-8-2014 sier følgende om nødrett/nødverge:

*«Nødrett/nødverge kan f.eks. være å stoppe slåsskamper eller beskytte seg selv mot truende og voldelige elever. I tillegg vil skolens ansatte ha en plikt til å ha omsorg for elevene, og å hindre krenkelser dersom det er nødvendig i den konkrete konflikten. De ansatte kan derfor i enkelte situasjoner ikke bare ha en rett, men også en plikt til å gripe inn i truende situasjoner ovenfor elever, jf. opplæringsloven § 9a-3. En slik plikt vil ikke oppstå dersom inngripen medfører fare for den ansattes egen helse».*

# Saksbehandling

Nedsatt karakter i orden eller oppførsel:

* Det gis ikke anledning for fritak for vurdering med karakterer i orden og oppførsel
* Det er ikke anledning til å sette ned karakter i orden eller oppførsel dersom forholdet ikke er regulert i ordensreglement
* Dersom eleven står i fare for å få nedsatt orden eller oppførsel skal eleven ha varsel om dette, med begrunnelse som sier hvilke punkter i ordensreglementet som er brutt

Enkeltvedtak:

* Før det blir tatt avgjørelse om sanksjoner som krever *enkeltvedtak*, skal eleven gis mulighet til å forklare seg til skolens ledelse, og foresatte skal varsles
* Før det treffes *enkeltvedtak om bortvising* skal rektor ha rådført seg med lærerne til eleven og vurdert andre tiltak og sanksjoner

Ved enkeltvedtak gjelder Forvaltningslovens regler.

# Ikrafttredelse

I prosessen med utarbeidelse av nytt ordensreglement har elevråd, foreldreutvalg og skolenes ledelse blitt involvert.

Ordensreglementet er vedtatt i levekårsutvalget 14. november 2019 og iverksettes fra samme dato.

**takster/EGENANDELER ØDELAGT SKOLEUTSTYR**

|  |  |
| --- | --- |
| Ødelagt eller mistet lærebok | Halvparten av ny pris |
| Ødelagt eller mistet PC/nettbrett | 2000kr |
| Delvis ødelagt pc/nettbrett | Halv pris av reparasjon |
| Knust vindu | 2000kr |
| Hærverk på Inventar/utstyr | Halvparten av ny pris maks 1000kr |
| Mistet lader til pc/nettbrett | Full pris, men maks 500kr |

**Retningslinjer for skoleturer**

Retningslinjer ved skoletur til utlandet. Skolens ordensreglement gjelder hele døgnet og under hele oppholdet på skoleturen. Elevene må rette seg etter de beskjeder som blir gitt av lærer og turoperatør til enhver tid under reisen. Brudd på skolens ordensreglement og dårlig oppførsel kan føre til: Innskrenket frihet under turen, utvisning inntil 3 dager fra skolen ved tilbakekomst og oppførsel/ordenskarakter kan settes ned til laveste nivå.

Disiplinærsaker håndteres av lærerne som deltar på turen. Foreldre/andre medreisende skal ikke ordne opp i slike saker. Retningslinjene for utlandstur er behandlet og vedtatt i FAU møte 0.2.02. 2017

**ELEV- og Foreldresamarbeid**

Det er foreldrene som har hovedansvaret for barna. Skolen skal hjelpe dem i arbeidet med oppdragelse og faglig opplæring. Foreldrene har rett til å treffe avgjørelser på vegne av sine barn. De skal ivareta barnas interesser når barna selv ikke er i stand til dette. Fra de er fylte 12 år skal barna få si sin mening før det tas avgjørelser om deres personlige forhold, og det skal legges stor vekt på hva barnet mener.

Opplæringsloven med tilhørende forskrifter og læreplaner utgjør den formelle rammen som danner grunnlag for arbeidet i skolen.

**Opplæringsloven kapittel 20**

Formålet med foreldresamarbeidet er:

*Skolen skal sørgje for samarbeid med heimen, jf. opplæringslova § 1-1 og § 13-3d. Foreldresamarbeid skal ha eleven i fokus og bidra til eleven sin faglege og sosiale utvikling. Eit godt foreldresamarbeid er ein viktig ressurs for skolen for å styrkje utviklinga av gode læringsmiljø og skape læringsresultat som mellom anna fører til at fleire fullførar vidaregåande opplæring.*

**§ 20-3 Foreldresamarbeid i grunnskolen**

Skolen skal halde kontakt med foreldra gjennom opplæringsåret.
Skolen skal i starten av kvart opplæringsår halde eit foreldremøte der foreldra informerast om skolen, innhaldet i opplæringa, medverkinga til foreldra, rutinar og anna som er relevant for foreldra.
Foreldra har minst to gonger i året rett til ein planlagd og strukturert samtale med kontaktlæraren om korleis eleven arbeider dagleg, og eleven sin kompetanse i faga. I tillegg skal kontaktlæraren samtale med foreldra om utviklinga til eleven i lys av opplæringslova § 1-1, generell del og prinsipp for opplæringa i læreplanverket. Samtalen skal klargjere korleis eleven, skolen og foreldra skal samarbeide for å leggje til rette for læringa og utviklinga til eleven. Eleven kan vere med i samtalen med foreldra. Når eleven har fylt 12 år, har han eller ho rett til å vere med i samtalen. Samtalen kan sjåast i samanheng med samtalen med eleven etter § 3-11 tredje ledd og halvårsvurdering i fag etter § 3-13.
Foreldra skal få munnleg eller skriftleg:
a) varsling om eleven sitt fråvær
b) varsling dersom det er fare for at det ikkje er grunnlag for vurdering i fag, orden og oppførsel eller fare for at eleven kan få karakteren nokså godt eller lite godt i orden eller oppførsel, jf. § 3-7
c) informasjon om eleven og foreldra sine rettar og pliktar etter opplæringslova og forskrifta
d) anna viktig informasjon om eleven, med mindre denne er underlagt teieplikt etter anna lovgiving.

**Aremark skoles forventninger til foreldrene.**

Ditt barn er elev ved Aremark skole. For at vi skal oppnå et positivt læringsmiljø, er det viktig at både skole og hjem går sammen om å skape gode rammer for læring. Foreldre er en ressurs for sine barn. Barn trenger grenser og oppfølging av skolearbeidet. Hjemmets involvering i sine barns skolearbeid har veldig stor betydning for barnets skoleprestasjoner og utdanning.

Skolen forventer at foreldrene snakker positivt om skolen i elevens påhør. Hvis det er negative ting å ta opp, må det foregå på voksenplanet. Det er viktig å sjekke ut hva som har skjedd. Lytt til hva barna har å fortelle, men tro ikke at barnets versjon er den eneste riktige.

Foreldrene tar kontakt med skolen, helst kontaktlærer i første omgang, når det er mistanke om mobbing, brudd på ordensreglene eller andre saker skolen bør være orientert om. Det er viktig at skole – hjem har en åpen dialog.

Foreldrene viser interesse for sine barns skolearbeid og sørger for at hjemmearbeidet blir

gjort. Foreldre i småskolen påtar seg oppgaven med å lese for og sammen med barna sine.

Foreldrene har ansvar for at elevene er uthvilte og møter på skolen i rett tid.

Foreldrene har ansvar for at elevene har spist frokost, har med seg mat og er klare for læring.

Foreldrene har ansvar for at barna har klær etter vær, og ellers nødvendig utstyr som pennal, bøker og gymtøy.

Permisjon (fravær) skal søkes via kontaktlærer, og foreldrene har ansvar for at eleven er faglig oppdatert i fraværsperioden.

Foreldrene har ansvar for å lese informasjon fra skolen og returnere svar der det bes om.

Foreldremøtene og utviklingssamtalene er de viktigste arenaene for samarbeid, og det forventes at foreldrene stiller opp.

Foreldrene har hovedansvaret for at eleven behersker vanlig høflighet og folkeskikk.

**Elevenes forventninger til lærerne**

Lærerne skal være forberedt til timene og komme tidsnok.

Timen skal avsluttes i rett tid, og klassen skal ikke holdes lenger selv om læreren har vært sein.

Det må være nøytral retting av prøver og innleveringer.

Læreren må ha øyekontakt med alle elevene i løpet av timen.

Faglærerne må samarbeide om prøvedatoer.

Læreren må avtale med elevene når prøven skal være ferdig rettet.

Det må gis tydelige beskjeder rundt prøver.

**Elevenes og foreldrenes forventninger til skolen/skolebygget**Elevene og foreldrene forventer at:

* skolen har kompetente lærere og ledelsen forsøker å sikre lærerkontinuitet til elevene og klassene
* skolens ledelse iverksetter tiltak ved manglende kompetanse (kunnskap, gjennomføringsevne, evne til klasseledelse og rådgiving om utdanningsforløp) hos lærere, slik at ikke enkeltelever eller grupper av elever blir skadelidende
* skolen gjennomfører skolens virksomhet og samarbeidende virksomhet i henhold til retningslinjer fra Utdanningsdirektoratet og Datatilsynet
* skolen følger opp funn som framkommer av elevundersøkelsen og foreldreundersøkelsen i samarbeid med Elevrådet og FAU
* skolen og skoleeieren sikrer gode overganger for alle fra barnehage til skole, fra småskoletrinnet til mellomtrinnet, fra mellomtrinnet til ungdomsskolen og fra grunnskole til videregående opplæring
* skolen sender automatisk melding om yrkesskade til NAV og kopi til foreldrene når elever skader seg på skolen

Skolebygget må være i ordentlig stand, klasserommene må være varme vinterstid, og toalettene må ha god hygiene.

**Foreldrenes forventninger til skolen**

**Skole/hjem-samarbeid:**

Foreldrene forventer at:

* skolen informerer om retningslinjer for foreldresamarbeid i henhold til opplæringsloven og at denne informasjonen gjøres lett tilgjengelig for alle foreldre
* skolen kommuniserer pro aktivt, entydig og klart gjennom definerte og kjente kanaler
* skolen sørger for at løpende aktuell og oppdatert informasjon kommer frem til foreldrene via hjemmesiden
* skolen kontakter hjemmene tidlig, dersom alvorlige tilfeller av uønsket og eller ulovlig atferd avdekkes.
* dersom det oppstår situasjoner av mer felles eller generell karakter som skolen mener det er nødvendig å informere foreldrene om, skal FAU-leder orienteres først

**Undervisning og klasseledelse:**

Foreldrene forventer at:

* skolen arbeider for trivsel og trygghet for elevene, og at elevene blir møtt med omsorg og respekt
* undervisningen er i henhold til opplæringsloven
* elevene får tilpasset undervisning
* skolen har en effektiv undervisning i løpet av hele skoleåret
* lærerne gir gode og konkrete tips til hvordan foreldre kan hjelpe elevene med skolearbeidet hjemme
* lærerne tilkjennegir overfor eleven at de har forventninger til elevenes prestasjoner, utvikling og oppførsel, og at de på denne måten støtter oppunder læringsarbeidet.
* undervisningen evalueres kontinuerlig sammen med elevene
* lærere og skolens ansatte er gode forbilder i for å unngå mobbing og respektløse ytringer til/om elever, i og utenom skoletiden
* skolen hjelper elevene med å løse konflikter og forebygger/hindrer mobbing
* skolen følger egen aktivitetsplan når mobbing oppstår

**10-års løp for foreldremøter**

På Aremark skole skal det arrangeres minst to foreldremøter årlig på hvert trinn. I tillegg kan det være temamøter for flere klasser samtidig.

For å kunne legge til rette for et målrettet og konstruktivt samarbeid skole - hjem, skal foreldremøtene brukes til å få en felles forståelse av hvordan skolen og foreldre kan samarbeide om best mulig arbeidsmiljø for elevene, slik at de får mulighet til å utnytte ressursene sine.

Skolen har ansvar for foreldremøtene, men de skal planlegges i samarbeid mellom kontaktlærer og klassekontaktene. Et godt foreldremøte er preget av aktivitet og dialog.

|  |  |
| --- | --- |
| 1. trinn | Hovedmålene for 1. trinn.Kommunikasjon med foreldrene, avklare forventninger til hverandreElevenes arbeidsmiljøSosial handlingsplan (se plan for sosial inkludering)Snakke om foreldrenes rolle i sine barns skoleliv (hjemmearbeid)LeseopplæringHjemmeside, Teams, Transponder Gjennomgå klassens arbeidsplanDrøfte leirskoleVise til årets informasjonshefteFraværMOT, Mitt valg, RØRE, Young mentorTrafikk |
| 2. trinn | Hovedmålene for 2. trinn.Elevenes arbeidsmiljøSosial handlingsplan (se plan for sosial inkludering)Snakke om foreldres rolle i sine barns skoleliv (hjemmearbeid)Hjemmeside, Teams, Transponder Gjennomgå klassens arbeidsplanDrøfte leirskoleNettvettVise til årets informasjonshefteFraværMOT, Mitt valg, RØRE, Young mentorTrafikk |
| 3. trinn | Hovedmålene for 3. trinnElevenes arbeidsmiljøSosial handlingsplan (se plan for sosial inkludering)Snakke om foreldrenes rolle i sine barns skoleliv (hjemmearbeid)Hjemmeside, Teams, Transponder Gjennomgå klassens arbeidsplanNettvettVise til årets informasjonshefteFraværMOT, Mitt valg, RØRE, Young mentorTrafikk |
| 4. trinn | Hovedmålene for 4. trinnElevenes arbeidsmiljøSosial handlingsplan (se plan for sosial inkludering)Snakke om foreldrenes rolle i sine barns skoleliv (hjemmearbeid)Hjemmeside, Teams, Transponder Overgangen til mellomtrinnet (plan for overgang Skotbu – Kråkstad skole)Nasjonale prøverGjennomgå klassens arbeidsplanNettvettVise til årets informasjonshefteFraværMOT, Mitt valg, RØRE, Young mentorTrafikk |
| 5. trinn | Hovedmålene for 5. trinn.Kommunikasjon med foreldrene, avklare forventninger til hverandreElevenes arbeidsmiljøSnakke om foreldrenes rolle i sine barns skoleliv, avklare forventninger til hverandre (hjemmearbeid)Sosial handlingsplan (se plan for sosial inkludering)Den 2. leseopplæringaHjemmeside, Teams, Transponder Nasjonale prøverGjennomgå klassens arbeidsplanAvklare leirskoleNettvettVise til årets informasjonshefteFraværMOT, Mitt valg, RØRE, Young mentorTrafikk |
| 6. trinn | Hovedmålene for 6. trinnElevenes arbeidsmiljøSosial handlingsplan (se plan for sosial inkludering)Hjemmeside, Teams, Transponder Gjennomgå klassens arbeidsplanNettvettVise til årets informasjonshefteFraværMOT, Mitt valg, RØRE, Young mentorTrafikk |
| 7. trinn | Hovedmålene for 7. trinnElevenes arbeidsmiljøSosial handlingsplan (se plan for sosial inkludering)Overgangen til ungdomsskolen* Valgfag
* Fremmedspråk/språklig fordypning/arbeidslivsfag

Nasjonale prøverNettvettHjemmeside, Teams, Transponder Vise til årets informasjonshefteFraværMOT, Mitt valg, RØRE, Young mentorTrafikk |
| 8. trinn | Hovedmålene for 8. trinnElevenes arbeidsmiljøSnakke om foreldrenes rolle i sine barns skoleliv, avklare forventninger til hverandre (hjemmearbeid)Sosial handlingsplan (se plan for sosial inkludering)PeriodeplanerHjemmeside, Teams, Transponder Nasjonale prøverNettvettVise til årets informasjonshefteKlasseturerFraværMOT, Mitt valg, RØRE, Young mentorTrafikk |
| 9. trinn | Hovedmålene for 9. trinnElevenes arbeidsmiljøSosial handlingsplan (se plan for sosial inkludering)Vise til årets informasjonshefteHjemmeside, Teams, Transponder Nasjonale prøverNettvettFraværMOT, Mitt valg, RØRE, Young mentorTrafikk |
| 10. trinn | Hovedmålene for 10 trinn?Elevenes arbeidsmiljøSosial handlingsplanVise til årets informasjonshefteOvergangen til videregående skoleEksamen og klagerett. Publisering av standpunktkaraktererNettvettFraværMOT, Mitt valg, RØRE, Young mentorTrafikk |

**ANNEN INFORMASJON**

**RETNINGSLINJER FOR ERSTATNING FOR TAP OG SKADER PÅ BRILLER, KLÆR M.V. I SKOLETIDEN.**

(må behandles i SU og levekår)

1. Foresatte til elever ved grunnskolen i Ski kommune er i prinsippet selv ansvarlige for private eiendeler/effekter som elevene tar med seg til skolen.

2. Det gis som hovedregel erstatning for briller som uforskyldt er knust eller på annen måte er beskadiget i frikvarter eller i undervisningen. Erstatningen gis ved oppfylling av følgende betingelser:

2.1. Eleven (evt. elevens foresatte) som får ødelagt sine briller skal umiddelbart ta kontakt med en av skolens ansatte.

2.2. Brillene skal repareres så sant det er mulig og økonomisk forsvarlig.

2.3. Originalkvittering fra optiker på reparasjon eller kjøp av nye briller må fremlegges for at erstatningskrav kan fremmes.

2.4. Ved kjøp av nye briller skal innfatningen ikke være dyrere enn nypris for den som ble ødelagt.

2.5. Skolen kan kreve attest fra optiker.

2.6. Erstatningsbeløpet for arbeid og innfatning kan ikke overskride kr. 1000, i tillegg kommer brilleglassene av tilsvarende glasskvalitet som det/de som ble ødelagt.

2.7. Skolen vil i hvert enkelt tilfelle avgjøre hvor stor erstatningen blir

3. Yttertøy som blir beskadiget mens det henger i garderobe eller i korridor, erstattes etter skriftlig søknad vedlagt attestasjon fra skolen. Det samme gjelder tøy som blir beskadiget av kjemikalier ol. i forbindelse med undervisningen. Erstatningen gis ved oppfylling av følgende betingelser:

3.1. Eleven som får ødelagt klær i undervisningen eller frastjålet yttertøy/sko i garderoben skal umiddelbart ta kontakt med en av skolens ansatte.

3.2. Originalkvittering for innkjøp av nytt tøy må fremlegges for at erstatning kan fremmes

3.3. Erstatningen vil ikke overskride 2/3 av nypris, maks. kr. 500.

4. Erstatninger utover det som fremgår under punktene 2 og 3 ytes i alminnelighet ikke.

5. Det er en billighetserstatning som ytes i ovennevnte tilfeller, og maksimal erstatning vil til enhver tid fastsettes av skolen i forhold til årlig budsjett

Den ansatte ved skolen skal skrive rapport om hendelsen. Gjelder forhold både under pkt. 2 og 3.

**ELEVFRAVÆR**

**Foreldrene skal melde fravær på Transponder Meldingsbok. Fravær samme dag meldes før kl 08:00.** Ønsker du å søke **fri/permisjon** for barnet ditt så må det søkes skriftlig om dette, men i utgangspunktet vil det være vanskelig å få innvilget permisjon. Foresatte er ansvarlige for elevens opplæring under fraværet.

**BEKYMRINGSFULLT FRAVÆR**

Aremark kommune har utarbeidet en retningslinje for elevfravær og bekymringsfullt fravær.

Fravær som regnes som bekymringsfullt er:

* Udokumentert fravær fra enkelttime eller dag
* Komme for seint fem ganger i en termin/halvår – uavhengig om fraværet er dokumentert eller ikke.
* Fravær uten permisjon over 10 dager innenfor samme semester uavhengig om fraværet er dokumentert eller ikke

Skolen er nøye med å føre fravær. Så snart bekymringsfullt fravær er identifisert, skal kontaktlærer umiddelbart iverksette karleggingstiltak i form av:

* Kartleggingssamtale med foresatte (kan gjøres pr. telefon) og
* kartleggingssamtale med elev

Drøfting i internt ressursteam og i utvidet ressursteam skal sikre profesjonalitet og koordinert samarbeid til det beste for elev, foresatte, lærer og skole. Arbeidet må dokumenteres godt.

Samtaler om skolevegring med elev og foresatte skal gjennomføres av kontaktlærer seinest ved 10 fraværsdager eller 5 forseintkomminger innen terminen. Samtalene kan gjøres før, men ikke seinere.

# SKOLEMELK Foreldrene bestiller selv melk på nettet på Tine.no

# MEDISINERINGAremark skole har prosedyrer for å sikre at elever få medisinering som foreskrevet i skoletiden. Faste medisiner er medisiner foreskrevet av lege i fast dosering. Det er foresatte som har ansvar et for å påse at barn får medisiner som foreskrevet. Dersom skolen skal bistå med utdeling/medisinering i skoletiden, må foresatte skriftlig avtale dette med skolen v/kontaktlærer eller annen som kjenner eleven godt i hvert enkelt tilfelle. Skjemaet for medisinering får dere ved henvendelse skolen.

**SKOLESKYSS**

Elever kan ha rett til gratis skyss til og fra skolen. Elever har ikke rett til skyss til og fra SFO eller leksehjelp.

Elever kan ha rett til gratis skyss til og fra skolen

* dersom veien er lang.
* dersom veien er særlig farlig.
* dersom barnet har behov for skyss av medisinske årsaker.

**SFO**

I tillegg til åpningstider før og etter skoletid, har SFO åpent i skolens ferier fra 06.45 til 17.00 mandag til fredag.

**SFO** er stengt på skolens 5 plandager, julaften og nyttårsaften. Vi er også stengt 4 uker i juli. Se egen plan for *ferier og fridager* for skoleåret som legges ut på skolens hjemmeside.

**Mat**

Vi har et varmt måltid i uka og hver dag i skolens ferier. Utover dette må barna ha med egen mat. Det er rom for å spise medbrakt frokost frem til 08.10 om morgenen dersom de ikke har rukket å spise hjemme.

**Aktiviteter**

Vi forsøker å ha varierte aktiviteter på SFO som blant annet forming, musikkfrilek og fysisk aktivitet i den grad plassen og sambruk med skolen tillater det. Vi er så heldige å ha egen svømmehall og hall som blir benyttet.

**Informasjon**

Aktivitetsplaner og annen informasjon sendes til foreldre på Transponder meldingsbok.

**Ferier**

Vi har egen aktivitetsplan for ferier. I feriene må barna ha med egen matpakke i tillegg til måltidet barna får på SFO.

**Påmelding/endring/oppsigelse**

Alle endringer av barnets SFO-plass gjøres av foresatte på nettsida til Aremark kommune

**LEKSEHJELP**

### § 1A-1.Leksehjelp i grunnskolen

Kommunen skal tilby leksehjelp, jf. opplæringslova § 13-7a, med til saman åtte timar kvar veke til elevar i grunnskolen. Dei åtte timane fordelast fritt på årstrinna slik kommunen avgjer. Formålet med leksehjelpa er å gi eleven støtte til læringsarbeidet, kjensle av meistring og gode rammer for sjølvstendig arbeid. Leksehjelpa skal og medverke til å utjamne sosial ulikskap i opplæringa.

Leksehjelpa er ikkje ein del av opplæringa til eleven, men skal sjåast i samanheng med opplæringa. Leksehjelpa skal gi eleven hjelp med skolearbeidet.

Kommunen er ansvarleg for leksehjelpa og vel korleis leksehjelpa skal organiserast.

Kommunen pliktar å informere foreldra om retten til leksehjelp og tilbodet som gis.

Kommunen plikter å sørgje for forsvarleg tilsyn med elevane i leksehjelpa. Gruppa må ikkje vere større enn det som er trygt og pedagogisk forsvarleg.

Leksehjelpa skal vere gratis for eleven. Dersom leksehjelpa blir organisert som ein del av skolefritidsordninga, kan kommunen ikkje ta betalt for den tida eleven mottek leksehjelp etter denne føresegna. Dette gjeld og for elevar som ikkje deltek i skolefritidsordninga elles.

* Aremark skole organiserer leksehjelp på **onsdager fra kl. 11.00 – 12.00** for alle klasser på barnetrinnet. Ungdomstrinnet får leksehjelp etter skoletid på mandager fra kl. 14.20 – 15.20. På ungdomstrinnet har **10.klasses elever** første prioritet til å få leksehjelp, men elever fra 8. og 9.trinn kan også delta hvis gruppa ikke blir for stor.
* Kunnskapsdepartementet omhandler leksehjelp som et ledd i strategien om tidlig innsats for bedre læring. Leksehjelp er et målrettet tiltak for elever og foreldre som ønsker støtte i læringen. På de mindre trinnene vil mengdetrening i lesing og regning være en del av leksehjelptilbudet.
* Elevene melder seg på leksehjelp for en periode av gangen. Med periode menes et skolehalvår. Leksehjelpen er frivillig. Elever kan ikke velge å delta i leksehjelpen noen ganger ut fra forgodtbefinnende. Dersom en elev lager uro, boikotter ordningen osv., vil skolen ta det opp med foresatte og sammen med dem avgjøre om eleven skal fortsette i ordningen før perioden er over.
* Skolen bruker pedagogisk personell som leksehjelpere.
* Elever på barnetrinnet som ikke melder seg på leksehjelptilbudet, kan gå hjem på onsdager kl. 11.00 hvis de ikke er avhengig av buss. De som skal med buss kl. 12.00 eller på SFO etterpå, vil få tilsyn av voksne på skolen fra kl. 11 – 12.

**SKOLERUTA MED SKOLEDAGER, FERIER OG FRIDAGER**

**2020/2021**

|  |  |
| --- | --- |
| **August** | Første skoledag for elevene er mandag 17.august |
| **September** | Siste skoledag før høstferien er fredag 25.september.Høstferie uke 40, fra og med mandag 28.september til og med fredag 2.oktober. |
| **Oktober** | Høstferie uke 40, fra og med mandag 28. september til og med fredag 2.oktober. |
| **November** | Fridag for elevene fredag 13.november |
| **Desember** | Siste skoledag før jul er mandag 21.desember. |
| **Januar** | Første skoledag for elevene etter jul er mandag 4.januar. |
| **Februar** | Vinterferie uke 8, fra og med mandag 22.febr. til og med fredag 26.febr. |
| **Mars** | Påskeferie fra og med mandag 29.mars til og med 5.april. |
| **April** | Påskeferie fra og med mandag 29.mars til og med mandag 5.april. |
| **Mai** | 13.mai. Kr. himmelfart14.mai. Fridag for elevene.17.mai.  grunnlovsdag, fridag24.mai 2.pinsedag, fridag. |
| **Juni** | Siste skoledag før sommerferien er fredag 18.juni. |

Totalt antall skoledager 2020 – 2021 190 dager.